ઝડપી જમાનામાં દેશમાં લોકસભાની ચૂંટણીનું મૅરથૉન મતદાન થયું એમ મતગણતરીની મેથડમાં પણ ફેરફાર કરવામાં આવ્યો હોવાથી પરિણામો આ પહેલાંની ચૂંટણીઓની જેમ ઝડપથી નહીં આવે, એકાદ-બે કલાક મોડાં થઈ શકે છે. કાઉન્ટિંગમાં વધુ ચોકસાઈ માટે સિસ્ટમમાં થોડો ચેન્જ કરવામાં આવ્યો છે. કાઉન્ટિંગની પ્રોસીજર સમજવા માટે ગઈ કાલે યોજાયેલા સેશનમાં ઇલેક્શન કમિશને કાઉન્ટિંગ એજન્ટ્સને કહ્યું હતું કે આ વખતે મતગણતરી દર વખત કરતાં લાંબો સમય ચાલવાની છે.